Lesgafti-nimeline Riiklik Kehakultuuri Ülikool
Lesgafti-nimeline Riiklik Kehakultuuri Ülikool (vene keeles Национальный государственный университет физической культуры, спорта и здоровья имени П. Ф. Лесгафта) on Venemaal Peterburis asuv avalik-õiguslik ülikool. Kool asutati 24. augustil 1893 nime all Kursused Peterburi bioloogia laboratooriumi juures (vene keeles Курсы при Санкт-Петербургской биологической лаборатории). Hiljem on kool nimetatud Venemaa Keisririigi anatoomi ja bioloogi Pjotr Lesgafti järgi. Kool on läbi aegade kandnud palju nimesid, nende seas Leningradi Lesgafti-nimeline Kehakultuuri Instituut.